OzLabs/hebrew-wiki-articles huggingface dataset:
המרכז לטניס בישראל - יפו

המרכז לטניס בישראל - יפו, הוא אחד מ-14 המרכזים ברחבי הארץ של המרכז לטניס בישראל.

==היסטוריה==
המרכז לטניס בישראל - יפו נפתח במאי 1979 והיה למרכז השני שנפתח אחרי המרכז לטניס בישראל – רמת השרון. תחילה נבנו שמונה מגרשים ושבע שנים מאוחר יותר נוספו עוד תשעה. המרכז נפתח בעזרתו הרבה של ראש עיריית תל אביב דאז, שלמה להט, שהבין את החשיבות של מרכז טניס ביפו על מנת להעניק לילדים באוכלוסייה חלשה פעילות ספורטיבית גם אם משפחותיהם אינן יכולות לשלם עבורה. 

פתיחת המרכז, שקרוי על שם משפחות נוסדורף ומארק, עוררה התעניינות רבה בקרב תושבי האזור. הספורט הלבן, שבאותם ימים היה סמל הסטטוס של העשירון העליון, הגיע ליפו. המגרשים היו חדשים ויפים, במרכז היו מדשאות ובכל יום הגיעו לשחק עשרות רבות של ילדים ומבוגרים. המנהל הראשון היה זאב מרנשטיין, ואחריו שימשו בתפקיד מרטין גילברט, אילן ארליך ושעיה אזר. משנת 2007 המנהלת היא רקפת בנימיני, לשעבר אלופת ישראל לבוגרות ושחקנית נבחרת הפדרציה של ישראל, שגדלה במרכז לטניס בישראל – רמת השרון.

==הפעילות במרכז==
במרכז הטניס קיימים 16 מגרשים מוארים, אצטדיון שמאכלס כ-300 צופים, חדר כושר, חדר אירועים, חדר טלוויזיה, קיר אימון, רחבת דשא, מזנון וחנות ספורט, גישה לנכים, מקלט, שירותים ומקלחות. המרכז מפעיל תוכניות טניס רבות לכל הגילאים: תוכנית לגני ילדים, תוכנית פיתוח מוטורי (גילאים 4–6), תוכנית מיני טניס (6–8), תוכניות טניס לגילאים 8–18, תוכנית תחרותית וחוגי טניס למבוגרים. 

המרכז מקיים תוכניות מיוחדות למען הקהילה שממומנים ברובם על ידי תורמים מחו"ל ומישראל: פרויקט דו קיום בגני הילדים בשעות הבוקר (גן יהודי וגן ערבי מגיעים למרכז ועוברים יחד אימון של יכולת תנועה לגיל הרך), תוכנית דו קיום לילדים אחר הצהרים, פרויקט למען ילדים בסיכון, פרויקט העצמה נשית ותוכנית למען ילדים עם צרכים מיוחדים.

==בוגרים מפורסמים==
במהלך השנים גדלו במרכז ביפו שחקנים רבים שזכו באליפות ישראל לבוגרים ולנוער ובתחרויות בינלאומיות וארציות רבות. המפורסמים שבהם: אמיר וינטרוב - שחקן נבחרת הדייוויס של ישראל ופעמיים אלוף ישראל לבוגרים (2010 ו-2012) ושני שחקני נבחרת הדייוויס לשעבר - אמיר חדד (שלוש פעמים אלוף ישראל - 2000, 2001, ו-2004) ואייל ארליך (אלוף ישראל ב-1996).

==קישורים חיצוניים==
* [https://web.archive.org/web/20140804221119/http://www.tennis.org.il/tennis-jaffa.aspx?c0=13136&bsp=13144&bss53=13144 המרכז לטניס בישראל - יפו], באתר המרכז לטניס בישראל

קטגוריה:המרכז לטניס בישראל
קטגוריה:יפו: ספורט
עזרא טיסונה

עזרא טיסונה (נולד ב-1944) הוא איש עסקים ישראלי שהתמודד לכנסת במסגרת רשימת "קזינו".

==ביוגרפיה==
משפחת טיסונה נמנית עם עדת האורפלים הירושלמית. בשנות ה-70 נודע עזרא טיסונה כשחקן שש בש מקצועי. ב-1977 הופיע שמו ברשימת ה-11 לצד אחיו אלי. משטרת ישראל חשדה כי קריירת השש-בש שלו היא מסווה לפעילות בלתי חוקית הכוללת הימורים, בלדרות סמים ואלימות. בעקבות הפרסום עזב טיסונה את הארץ והצטרף לאחיו שהקים חווה לגידול דגים וירקות בג'מייקה. כעבור מספר שנים עזרא שב לארץ. אלי נשאר בג'מייקה ופיתח קשרים ענפים עם צמרת השלטון הג'מייקני. לאחר שסופה טרופית החריבה את החווה שלו, הוא עבר לקולומביה והקים גם בה חווה. שלטונות ארצות הברית החלו לחשוד בו שהוא עוסק בבלדרות סמים, הוא נתפס וריצה עונש מאסר של 19 שנים בארצות הברית, לאחר שהורשע בהלבנת עשרות מיליוני דולרים עבור ארגון הסמים הקולומביאני קאלי.

ב-1989 ניהל ספינת הימורים מצרית בשם "Sea Princess" שפעלה מול חופי ישראל בים התיכון.

בראשית שנות ה-90 הוציא קלטת וידאו בשם "שיטת טיסונה להרוויח בבלאק ג'ק". בהמשך תבע טיסונה את ערוץ הקניות אשר סירב להציג את הקלטת למכירה.

לאחר מכן היה מעורב ביוזמה של קבוצת משקיעים בראשות ראובן גבריאלי להקמת קזינו ביריחו. בסופו של דבר הוקם הקזינו על ידי קבוצה אחרת בראשות מרטין שלאף.

ב-1999 התמודד לכנסת במסגרת רשימת "קזינו" למען מיסוד ההימורים בישראל. הרשימה קיבלה 6,540 קולות ולא עברה את אחוז החסימה.

ב-2001 הקימו טיסונה והקבלן שלום גניש שוק פשפשים במיאמי, פלורידה. 

==קישורים חיצוניים==
* [https://web.archive.org/web/20180701111738/http://suomenbackgammon.fi/wordpress/wp-content/uploads/2013/05/GammonW80.pdf גיליון חורף 1980 של כתב העת Gammon] ובו כתבת פרופיל על טיסונה
* 

==הערות שוליים==

קטגוריה:ישראלים בענף ההימורים
קטגוריה:הימורים בישראל
קטגוריה:שחקני שש בש
קטגוריה:ישראל: ראשי מפלגות
קטגוריה:ישראלים שנולדו ב-1944
יונתן לוי (אופנוען)

יונתן לוי (נולד ב-5 במאי 1984 בישראל) הוא רוכב אופנועים מקצועי, שזכה פעמים רבות בראלי חרמון-אילת, היה אלוף ישראל באופנועי אנדורו 3 פעמים, ובשנת 2010 זכה במדליית זהב בתחרות אנדורו ששת הימים הבינלאומי במקסיקו.

לוי גדל בקריית טבעון. משיכתו לאופנועים החלה כשהיה בן שש כאשר אביו רכש בשבילו אופנוע שטח זעיר. כשהיה בן 15 רכש אופנוע KTM בנפח 125 סמ"ק וגרם לתאונת דרכים בה נפצע. לוי היה הגורם לתאונה, מונה לו קצין מבחן ופרש מרכיבה לטובת כדור מים עד גיל 19 ושירת בצבא כספורטאי מצטיין. באותה השנה רכש אופנוע KTM בנפח 250 סמ"ק. בינואר 2004 התחרה במרוץ אנדורו וניצח בקטגוריה המקצועית בינונית.

==קישורים חיצוניים==
* 
* [https://web.archive.org/web/20140911013026/http://www.fullgaz.co.il/home/p/8026/ ראיון עם יונתן לוי] באתר פול גז
* 

קטגוריה:רוכבי אופנועי מרוץ ישראלים
קטגוריה:אלופי ישראל בספורט
קטגוריה:ישראלים שנולדו ב-1984
ארץ אדוארד השביעי

מיקום ארץ אדוארד השביעי (מסומן בכתום בשטח חסות רוס

ארץ אדוארד השביעי (באנגלית: King Edward VII Land) או חצי האי אדוארד השביעי הוא חצי אי גדול, מכוסה קרח, היוצר את הקצה הצפון-מערבי של ארץ מרי בירד באנטארקטיקה. חצי האי בולט אל תוך ים רוס בין מפרץ זולצברגר והפינה הצפון-מזרחית של מדף הקרח רוס, ומהווה חלק משטח חסות רוס. חצי האי אדוארד השביעי מתוחם במדף הקרח רוס מדרום-מערב, מפרץ אוקומה ממערב, וממזרח במפרץ זוצברגר וחוף זונדרס, כולם שוכנים בעיקר על ים רוס/האוקיינוס הדרומי באנטארקטיקה. הקצה הצפון-מערבי של חצי האי הוא כף קולבק. חצי האי אדוארד השביעי נמצא ב-

בול ניו זילנדי שהודפס מחדש לשימוש בארץ אדוארד השביעי

החוף המערבי הוא חוף שירז. מצפון וממזרח נמצא מדף הקרח סווינברן.

חצי האי אדוארד השביעי התגלה ב-30 בינואר 1902 על ידי משלחת דיסקברי (1904-1901) בהנהגת רוברט פלקון סקוט, שכינה אותו ארץ אדוארד השביעי על שם המלך אדוארד השביעי. קו החוף נחקר עוד במסגרת משלחת נמרוד בהנהגת ארנסט שקלטון בשנים 1909-1908, והנחיתה הראשונה הייתה של המשלחת היפנית לאנטארקטיקה בהנהגת שיראז נובו בשנת 1912. שמו של חבל הארץ שונה ל"חצי האי אדוארד השביעי" אחרי שטבעו כחצי-אי נקבע במסע חקר שניהלה משלחת בירד לאנטארקטיקה (1935-1933) ומשלחת השירות האנטארקטי של ארצות הברית (1941-1939).

רוב חצי האי נמצא בשטח החסות רוס, שבחזקת ניו זילנד.

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:אנטארקטיקה: חצאי איים
ג'ק ריינור

ג'ק ריינור (באנגלית: Jack Reynor; נולד ב-23 בינואר 1992) הוא שחקן קולנוע אירי יליד ארצות הברית. התפרסם בזכות תפקידו הראשי בסרט "מה עשה ריצ'רד" עליו זכה בפרס האקדמיה האירית ולאחר מכן שיחק בשובר הקופות "רובוטריקים 4: עידן ההכחדה".

==ביוגרפיה==
ריינור נולד בלונגמונט שבקולורדו, ארצות הברית, בנה של טרה א'וגריידי, פעילת זכויות אדם אירית. כאשר היה בן שנתיים עבר עם אימו להתגורר בכפר וולימונט שבמחוז וויקלוו, אירלנד. יש לו אח ואחות צעירים ממנו.

התעניינותו במשחק החלה כאשר הוא גילם נער מזבח בסרט "Country", בבימויו של קווין לידי, שיצא בשנת 1999. הוא עבר לדבלין בשנת 2004 כדי ללמוד ב"מכללת בלוודיר", שם הופיע על הבמה בהפקות תיאטרון רבות.

== קריירה ==
ריינור פרץ לתודעה באירלנד בשנת 2012 בדרמה "מה עשה ריצ'רד" בתפקיד האתלט הצעיר ריצ'רד קרלסן עליו זכה בפרס האקדמיה האירית.

בשנת 2014 התגלה ריינור לראשונה לעולם ולהוליווד בסרט הפעולה של מייקל ביי "רובוטריקים 4: עידן ההכחדה", בסרט שיחק בתפקיד נהג המרוצים הצעיר שיין דייסון.

== חיים אישיים ==
בשנת 2014 התארס לדוגמנית האירית מדליין מולקווין בטקס שנערך בהונג קונג. ריינור ואשתו מתגוררים לסירוגין בדטרויט (מישיגן) ובאירלנד.

==פילמוגרפיה==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2000
|Country
|ילד על המזבח
|
|-
| rowspan="2" |2012
|Dollhouse
|רובי
|
|-
|What Richard Did
|ריצ'רד קרלסן
|
|-
| rowspan="2" |2013
|Cold
|רורי
|
|-
|הטעות הגדולה
|ג'וש
|
|-
| rowspan="2" |2014
|רובוטריקים 4: עידן ההכחדה
|שיין ג'ייסון
|
|-
|ארץ הזכוכית
|ג'ון
|
|-
| rowspan="2" |2015
|יציאה מלכותית
|ג'ק הודג'ס
|
|-
|מקבת'
|מלקולם
|
|-
| rowspan="3" |2016
|מועדון שנות ה-80 <small>(אנ')</small>
|ברנדן לואלור
|
|-
|אש חופשית
|הארי
|
|-
|הכתובים הסודיים
|מייקל מק'נאלטי
|
|-
| rowspan="2" |2017
|האיש עם לב הברזל
|יאן קוביש
|
|-
|דטרויט
|דימנס
|
|-
| rowspan="3" |2018
|קשר קטלני
|ג'יימס "ג'ימי" סולינסקי
|
|-
|המין החזק
|ג'יימס ה' בוזארט
|
|-
|מוגלי: אגדת הג'ונגל
|אח זאב
|דיבוב
|-
| rowspan="2" |2019
|מידסומר
|כריסטיאן היוז
|
|-
|Bainne
|
----
|סרט קצר; במאי ותסריטאי
|-
|2021
|צ'רי
|פיליס & קוק
|
|-
| rowspan="2" |2023
|The Good Mother
|טובי
|
|-
|פלורה ובנה
|איאן
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2010
|Three Wise Women
|קולין
| rowspan="2" |סרט טלוויזיה של הולמרק
|-
|2012
|Chasing Leprechauns
|תומאס "טומי" ריילי
|-
|2017
|חלומות חשמליים
|בריאן נורטון
|פרק: "Impossible Planet"
|-
|2018–2019
|Strange Angel
|ג'ק פרסונס
|תפקיד ראשי (2 עונות); 17 פרקים
|-
|2021
|אהבה מודרנית
|דיסלן
|פרק: "Strangers on a (Dublin) Train"
|-
|2022
|הפריפריאל
|ברטון פישר
|תפקיד ראשי; 8 פרקים
|-
|TBA
|הזוג המושלם
|תומאס ווינבורי
|סדרת טלוויזיה עתידית של נטפליקס
|}

==קישורים חיצוניים==

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקני קולנוע וטלוויזיה אירים
קטגוריה:שחקנים ילדים אירים
קטגוריה:מהגרים מארצות הברית
קטגוריה:מהגרים לאירלנד
קטגוריה:אירים שנולדו ב-1992
קופפרשטיך-קבינט ברלין

קופפרשטיך-קבינט ברלין (בגרמנית: Kupferstichkabinett Berlin), או המוזיאון להדפסים ורישומים של ברלין, הוא מוזיאון להדפסים בברלין, והוא הגדול ביותר בגרמניה בתחום האמנות הגרפית. הקופפרשטיך-קבינט הוא אחד המוזיאונים הלאומיים של ברלין, וממוקם בקומפלקס המוזיאונים הברלינאי, הקולטורפורום, הסמוך לכיכר פוטסדאם.

== היסטוריה ==
המוזיאון, שנפתח לראשונה לציבור בשנת 1831, היה מבוסס על אוסף של האלקטור של ברנדנבורג פרידריך וילהלם הראשון, שהחל לאצור את היצירות בשנת 1652.

האוסף המוצג במוזיאון פוצל בין שני חלקי גרמניה, המזרחי והמערבי. האוספים אוחדו בשנת 1994, אז עבר האוסף למשכנו הנוכחי בקולטורפורום.

האוסף מכיל כיום אלפי גלופות, למעלה מ-500,000 הדפסים, ומעל 100,000 פריטים בודדים: איורים, יצירות בצבע שמן, בפסטל ובצבעי מים.

בין היתר, מוצגות באוסף יצירות של אלברכט דירר, בוטיצ'לי (איוריו לקומדיה האלוהית של דנטה), מתיאס גרינוואלד, אלטדורפר, בוש, ברויגל, פרידריך, מנטניה, רמברנדט, שינקל, טיפולו.

מוצגות בו גם יצירות של אמנים מאוחרים יותר, כגון קירכנר, פיקאסו ומונק, לצד יצירות של אמני פופ ארט (אנדי וורהול, המילטון, ג'ספר ג'ונס ופרנק סטלה), אמנים מושגיים, מינימליסטיים, ואמנים עכשוויים הפועלים בברלין.

== לקריאה נוספת ==
<div style="direction: ltr;">
* Alexander Dückers (editor): Das Berliner Kupferstichkabinett. Akademie, 1994. . 
</div>

==קישורים חיצוניים==

* 

קטגוריה:ברלין: מוזיאונים לאמנות
אייפון 6 פלוס

אייפון 6 פלוס (באנגלית: iPhone 6 Plus) הוא המכשיר התשיעי בסדרת הטלפונים החכמים של אפל, אייפון, והפאבלט הראשון בסדרה. המכשיר הוכרז ב-9 בספטמבר 2014, יחד עם שעון ה-Apple Watch והאייפון 6 תחת הסלוגן "Bigger Than Bigger". המכשיר כולל מסך מגע בגודל 5.5 אינץ' ברזולוציית 1080X1920, מעבד אפל A8 כפול-ליבה במהירות 1.4 ג'יגה-הרץ ותמיכה ב-64 ביט, מצלמת iSight 8 מגה פיקסל, חיישן טביעות האצבע Touch ID ולראשונה מאפל, תמיכה בתקשורת טווח אפס (NFC). המכשיר רץ על מערכת ההפעלה iOS 9.

== חומרה ==
האייפון 6 פלוס כולל מסך בגודל 5.5 אינץ' ברזולוציית רטינה (FHD (1080X1920, המספק צפיפות פיקסלים של 401 פיקסלים לאינץ', עם חיפוי מסך מזכוכית סטנדרטית. המצלמה העיקרית היא 8 מגה פיקסל בטכנולוגיית iSight יחד עם פלאש LED כפול, ולמצלמה המשנית (הקדמית) רזולוציה 1.2 מגה-פיקסל, בצילום FaceTime HD. המכשיר משתמש במעבד אפל A8 כפול ליבה 64 ביט במהירות שעון של 1400&nbsp;MHz, אשר מריץ את מערכת ההפעלה iOS 8, עם זיכרון RAM בנפח של 1GB. המכשיר מכיל קישוריות כמו תקשורת טווח אפס (NFC), LTE, בלוטות' 4.0 ו-WiFi בתקן 802.11 AC, ויכול לשמש כנקודה חמה (אינטרנט). המכשיר נמכר בצבעים לבן ושחור בחלקו הקדמי ובחלקו האחורי בצבעים זהב, כסף ואפור חלל. עוביו כ-7.1 מילימטרים ורוב גופו עשוי אלומיניום, כרוב מכשירי האייפון.

=== מפרט טכני ===
* מעבד: אפל A8 כפול ליבה במהירות 1400 מגה הרץ 64 ביט
* זיכרון: 1GB RAM, אחסון פנימי 16, 64, 128 ג'יגה בייט
* מסך: 5.5 אינץ' LCD רטינה FHD
* רשת: GSM, HSDPA, LTE
* תקשורת: GPS ,USB, Wi-Fi, Bluetooth, תקשורת טווח אפס (NFC)
* מצלמה: 8 מגה פיקסל, פלאש LED כפול, פוקוס אוטומטי ומייצב תמונה אופטי, צילום וידאו 1080p
* סוללה: ליתיום פולימר, 2,915 מיליאמפר-שעה

== ביקורת ==
כשבוע לאחר השקתו החלו להצטבר תלונות על מכשירי אייפון 6 פלוס שמתעקמים בקלות, כנראה בעקבות עוביו הדק, גודלו והשימוש באלומיניום, הגמיש יחסית לפח. אפל טענה שרק 9 אנשים דיווחו על הבעיה הזו, ואף סיפקה הצצה למעבדות הניסוי שלה. אחרים שיבחו את אפל על האייפון החדש והטוב שלהם, על המסך הגדול, על החומרה, העיצוב וגם חוזק הסוללה. רבים גם שיבחו על המצלמה המחוזקת בעלת מייצב תמונה אופטי, אבל לא נראו בה כל כך הרבה שינויים.

== ראו גם ==
* אייפון 6
* אייפון 7 פלוס

== קישורים חיצוניים ==

* 
* [http://www.difference.co.il/מה-ההבדל-בין-אייפון-6-לאייפון-6-פלוס/ ההבדלים בין אייפון 6 לאייפון 6 פלוס], מתוך אתר מה ההבדל?, 24 בספטמבר 2014

== הערות שוליים ==

קטגוריה:אייפון
קטגוריה:מכשירים שהושקו ב-2014
אליפות אירופה בשחייה 1926

אליפות אירופה הראשונה בשחייה נערכה בבודפשט שבהונגריה () מ-18 עד 22 באוגוסט 1926. רק גברים השתתפו באליפות.

* ארנה בורג () היה לשחיין המצטיין באליפות לאחר שזכה ב-4 מדליות, 2 זהב, 1 כסף ו-1 ארד.

== טבלת המדליות כללי ==
{| class="wikitable" border="1"
|- bgcolor="#efefef"
! מקום
! מדינה
| bgcolor="gold" | זהב 
| bgcolor="silver" |כסף
| bgcolor="CC9966" |ארד
! סך הכל 
|-align=center
| 1 ||align=right| || 5 || 3 || 4 || 12
|-align=center
| 2 ||align=right| || 2 || 3 || 3 || 9
|-align=center bgcolor=#ccccff
| 3 ||align=right| (מארחת) || 2 || 2 || 0 || 4
|-align=center
| 4 ||align=right| || 0 || 1 || 0 || 1
|-align=center
| 5 ||align=right| || 0 || 0 || 1 || 1
|-align=center
| 5 ||align=right| || 0 || 0 || 1 || 1
|- class="sortbottom"
!colspan=2| סך הכל || 9 || 9 || 9 || 27
|}

== כדורמים ==
{| border="1" cellspacing="2" cellpadding="5" style="border-collapse: collapse; font-size: 90%;"
|- 
!מקום
!align="right" style="width: 10em"|נבחרת
|-bgcolor=gold
|align="center"|קובץ:Med 1.png
| 
|-bgcolor=silver
|align="center"|קובץ:Med 2.png
| 
|-bgcolor=cc9966
|align="center"|קובץ:Med 3.png
| 
|}

== קפיצה למים ==
{| class="wikitable" 
!<big>התחרות</big> 
| style="background-color: #FFD700;" colspan="1" |
<div style="text-align: center;">30px</div> 
| style="background-color: #c0c0c0;" colspan="1" | 
<div style="text-align: center;">30px</div> 
| style="background-color: #cd7f32;" colspan="1" | 
<div style="text-align: center;">30px</div> 
|- 
! מקפצה גמישה מ-3 מטר
| ארתור מונד 
| יוזף לכניר 
| יוליוס בלס 
|- 
! פלטפורמה קשיחה מ-10 מטר 
| הנס לובר 
| הלגה אוברג 
| אלברט נייט 
|}

== שחייה ==
{| class="wikitable" 
! width="15%"|
<big>התחרות</big>
| style="background-color: #FFD700;" colspan="2" |
<div style="text-align: center;">30px</div>
| style="background-color: #c0c0c0;" colspan="2" |
<div style="text-align: center;">30px</div>
| style="background-color: #cd7f32;" colspan="2" |
<div style="text-align: center;">30px</div>
|-
| 100 מטר חופשי
| אישטוואן ברני || 1:01.0 דקות
| ארנה בורג || 1:01.1 דקות
| גיאורג ורנר || 1:03.6 דקות
|-
| 400 מטר חופשי
| ארנה בורג || 5:14.2 דקות
| הרברט היינריך || 5:21.4 דקות
| פרידל ברגס || 5:25.6 דקות
|-
| 1500 מטר חופשי
| ארנה בורג || 21:29.2 דקות
| פרידל ברגס || 22:08.2 דקות
| יואכים רדמכר || 22:19.8 דקות
|-
| 100 מטר גב
| גוסטב פרוליך || 1:16.0 דקות
| קארוי ברטה || 1:16.0 דקות
| אסקיל לונדהל || 1:16.1 דקות
|-
| 200 מטר חזה
| אריך רדמכר || 2:52.6 דקות
| לואיס ואן פריז || 2:54.8 דקות
| וילהלם פרסה || 3:00.1 דקות
|-
| 4x200 מטר חופשי
| <small>אוגוסט הייטמן יואכים רדמכר פרידל ברגס הרברט היינריך</small> || 9:57.2 דקות
| <small>זולטן ביצ'קיי אנדרש וואני גזה סיגריטז אישטוואן ברני</small> || 10:03.4 דקות
| <small>אקה בורג ארנה בורג אסקיל לונדל גיאורג ורנר</small> || 10:06.8 דקות
|}

== קישורים חיצוניים ==
* [http://www.gbrathletics.com/sport/swimec.htm כל המנצחים באליפות אירופה בשחייה], באתר gbrathletics 

1926
קטגוריה:1926 בספורט
אירופה
קטגוריה:בודפשט: תחרויות ספורט
קטגוריה:1926 בהונגריה
ג'אגדיש צ'נדרה בוס

סר ג'אגדיש צ'נדרה בּוֹס (Jagadish Chandra Bose; 30 בנובמבר 1858 – 23 בנובמבר 1937) היה פיזיקאי, ביולוג, בוטנאי, איש אשכולות, ארכאולוג וסופר מדע בדיוני בנגאלי.

==ביוגרפיה==
בוס היה חלוץ בפיתוח טכנולוגיית הרדיו ואופטיקת מיקרוגל, הרים תרומות משמעותיות לחקר הצומח, והניח את יסודות המדע הניסויי בהודו. ארגון IEEE הכתיר אותו כאחד מאבות חקר הרדיו. המציא את הקרסקוגרף (מכשיר למדידת גדילה בצמחים). בוס אף נחשב אבי סוגת המדע הבדיוני בספרות הבנגאלית. מכתש על הירח קרוי על שמו.

בוס נולד בביקראמפור (בימינו במחוז מונשיגאנג' ליד דאקה, בבנגלדש) בתקופת הראג' הבריטי, והתחנך במכללת קסייבייר הקדוש בקולקטה. משם המשיך ללימודי רפואה באוניברסיטת לונדון, אך לא הצליח להשלים את לימודיו, עקב בעיות בריאות. במקום זאת, ערך מחקרים עם זוכה פרס נובל לורד ריילי באוניברסיטת קיימברידג', ואז שב להודו. שם הצטרף לסגל מכללת פרזידנסי באוניברסיטת קולקטה כפרופסור לפיזיקה. באותו מוסד, על אף אפליה גזעית והיעדר מימון מתאים, המשיך בוס במחקריו המדעיים, והגיע להישגים בחקר איתות אלחוטי, ואף היה הראשון להשתמש במוליכים למחצה לקליטת אותות רדיו. בוס לא ניסה להפיק רווח מסחרי מתגליותיו, אלא נתן להן פומבי כדי שאחרים יוכלו להמשיך את מחקריו.

בהמשך, חקר בוס בתחום הפיזיולוגיה של הצמח. הוא השתמש במכשיר הקרסקוגרף שהמציא, כדי למדוד תגובת צמחים לגירויים שונים, וכך הוכיח מדעית הקבלה בין רקמות צמחים ובעלי חיים. בוס התנגד לשיטת הפטנטים, אף שבלחץ עמיתיו הגיש בקשה לפטנט על אחת מהמצאותיו. מכשירי הרישום המדויקים שהמציא אפשרו לו להדגים יכולת חישה בצמחים, כשהראה רעידות בצמחים פגועים. 

בין ספריו: "תגובה בחי ובלא-חי" (1902) ו"המנגנון העצבי בצומח" (1926).

==קישורים חיצוניים==

* 
* 
* 

==הערות שוליים==

קטגוריה:מדענים הודים
קטגוריה:בוטנאים
קטגוריה:פיזיולוגים
קטגוריה:פיזיקאים הודים
קטגוריה:סופרים הודים
קטגוריה:סופרי מדע בדיוני הודים
קטגוריה:אבירים בריטים
קטגוריה:ילידי 1858

קטגוריה:נפטרים ב-1937
הסכמת פריז

הנסיכויות הרומניות לאחר [[מלחמת קרים]]
הסכמת פריז (ברומנית: Convenţia de la Paris) הוא סיכום ההסכמות בין 7 מעצמות אירופה באוגוסט 1858 בנושא הנסיכויות הרומניות, שכונו אז נסיכויות הדנובה. ההסכמות האלה היו הבסיס לאיחוד הנסיכויות וחלק מהסעיפים היוו עבור הנסיכויות חוקה בסיסית. המעצמות שגיבשו את ההסכמה היו האימפריה העות'מאנית, צרפת, הממלכה המאוחדת, האימפריה האוסטרית, ממלכת סרדיניה ופרוסיה והאימפריה הרוסית, אותן מדינות שהשתתפו במלחמת קרים.

הסעיף הראשון של ההסכמה איפשר את איחוד נסיכות מולדובה עם נסיכות ולאכיה, כששתיהן כפופות לשלטון הסולטאן העות'מאני. הסעיף השני ערב לאוטונומיה של הנסיכויות והסעיף השלישי קבע בחירות נפרדות לשליטי שתי הנסיכויות. בשלושת הסעיפים הבאים נקבעו היחסים בין השליטים ובין שתי האסיפות המכוננות של הנסיכויות, שזומנו והוועדה המרכזית, שנועדה לשבת בפוקשאן. הסעיף השמיני קבע את גובה המס שהנסיכויות ישלמו לאימפריה העות'מאנית, מיליון וחצי קורושים עבור מולדובה ושני מיליון וחצי קורושים עבור ולאכיה. בסעיפים 10 עד 14 נקבעו הדרכים לבחירת שליטי הנסיכויות, זכויותיהם וחובותיהם. סעיף 27 קבע הקמת ועדה מרכזית בפוקשאן, ועדה שתורכב משמונה נציגים של מולדובה ושמונה נציגים של ולאכיה. בסעיף 38 נקבע שיוקם בית משפט עליון משותף לשתי הנסיכויות ומושבו בפוקשאן. בסעיפים 42 עד 44 נקבע שיוקם צבא משותף לשתי הנסיכויות ומפקד הצבא ימונה לסירוגין על ידי שליטי שתי הנסיכויות.
== הערות שוליים ==

קטגוריה:רומניה: אמנות והסכמים
פריז (1858)
קובץ זמני

קובץ זמני גם קובץ foo (לפעמים מופיע בסיומת TMP.) הוא קובץ המוכן לאחסון מידע זמני, לעיתים תוך כדי יצירת קובץ חדש. הוא יכול להיות מוכן על ידי תוכנית מחשב למטרות שונות, בעיקר כאשר תוכנית לא יכולה להקצות מספיק זיכרון למשימות שלה, כאשר התוכנית עובדת על נתונים גדולים יותר ממרחב הכתובות של הארכיטקטורה, או כצורה פרימיטיבית של תקשורת בין תהליכים.
==זיכרון עזר==
מערכות הפעלה מודרניות משתמשות בזיכרון וירטואלי, אולם תוכניות המשתמשות בכמויות גדולות של נתונים (למשל עריכת וידאו), ייתכן שיצטרכו ליצור קבצים זמניים.
==תקשורת בין תהליכים==
לרוב מערכות ההפעלה יש צורות שונות כדי להעביר נתונים בין תוכניות, כגון צינורות, שקעים, או זיכרון משותף, אך לעיתים קרובות הדרך הפשוטה ביותר (במיוחד עבור תוכניות שיישמו את הפילוסופיה Unix) היא לכתוב נתונים לקובץ זמני וליידע את התוכנית הקולטת על המיקום של הקובץ הזמני.

==יצירה==
במערכות POSIX, קבצים זמניים יכולים להיווצר בבטחה עם פונקציות הספרייה mkstemp(3) או tmpfile(3).
חלק מהמערכות מספקות את mktemp(1). קבצים אלו מאוחסנים לרוב במיקום תיקיית הקבצים הסטנדרטית /tmp במערכות יוניקס ולינוקס, או %TEMP% במערכות חלונות.

קובץ זמני אשר נוצר עם tmpfile(3), נמחק אוטומטית כשהתוכנית מסתיימת או כשהקובץ נסגר. כדי ליצור שם קובץ זמני שישרוד את מחזור החיים של התוכנית ניתן להשתמש ב-tmpnam(3), או בחלונות ב-GetTempFileName(...).

==נושאים==
תוכניות מסיימות מייצרות קבצים זמניים ואינן מוחקות אותם. דבר זה יכול להתרחש לאחר קריסת תוכנית, או שמפתח התוכנה פשוט שכח להוסיף קוד מתאים הגורם למחיקת הקובץ בסיום הצורך בו. הקבצים הנותרים יכולים להצטבר לאורך זמן ולצרוך שטח גדול בכונן הקשיח.

קבצים זמניים יכולים להימחק ידנית. מערכות הפעלה יכולות למחוק את תיקיית הקבצים הזמניים בזמן האתחול, וכן יכולים להיות להן תסריטים המוחקים את הקבצים, אם לא התבצעה גישה אליהם לאחר זמן קצוב. בנוסף מערכות מבוססות זיכרון כמו tmpfs, אינם שומרות קבצים באופן אינהרנטי במהלך האתחול.

==קישורים חיצוניים==
*[http://support.microsoft.com/kb/92635 קבצים זמניים] בחלונות
*[http://www.computerhope.com/jargon/t/tempfile.htm מה זה קובץ זמני]

קטגוריה:תוכנה
קטגוריה:מערכות קבצים
איש נובמבר

איש נובמבר (באנגלית: The November Man) הוא סרט קולנוע מסוגת מותחן מרגלים משנת 2014 שבויים על ידי רוג'ר דונלדסון בכיכובם של פירס ברוסנן ואולגה קורילנקו.

הסרט מבוסס על הספר There Are No Spies מאת הסופר ביל גרנג'ר.

== עלילה ==
הסרט עוסק בפיטר דברו (מגולם על ידי פירס ברוסנן), הידוע בשם הקוד "איש נובמבר", סוכן CIA מסוכן, בעל כישורים יוצאים מן הכלל, שמקבל הצעה לחזור מפרישה, עבור משימה אישית מאוד: עליו להגן על עדה חשובה, אליס פורניר (מגולמת על ידי אולגה קורילנקו), שיכולה לחשוף את האמת מאחורי שחיתות בצמרת הממשל הרוסי.

במהרה הוא מגלה שהמשימה הזו הופכת אותו למטרה של חברו לשעבר ובן חסותו מה-CIA דייוויד מייסון (השחקן לוק ברייסי). כשהחשדות לגבי חפרפרת בארגון גוברות, דברו לא יכול לסמוך על אף אחד וכל הכללים משתנים.

==ביקורת==
הסרט קיבל ביקורות שליליות. האתר Rotten Tomatoes נתן לסרט תוצאה של 35%, המבוססת על ידי 94 מבקרים.

המבקר איתמר נמרוד כתב על הסרט, בין היתר: "כאשר ראיתי את הטריילר הייתה לי תחושה ש"איש נובמבר" נראה כמו שאריות מחוממות של סרטי ג'יימס בונד. ... אבל, אחרי שצופים בו מגלים מותחן אקשן-ריגול לא רע שיכול להעביר לכם שעה וחצי גם בקולנוע וגם בבית. ... יש לאורך הסרט כולו לא מעט סצינות אקשן מאוד מושקעות ומאוד ויפהפיות."

==קישורים חיצוניים==
* 

* [http://www.seret.co.il/movies/s_movies.asp?MID=4470 איש נובמבר] באתר סרט
* 
* 
* 
* סרגיי ליטבק, [http://www.dtown.co.il/articles/3296.html ביקורת סרט – איש נובמבר עם פירס ברוסנן], באתר "dtown"
* [http://tarbutnet.co.il/איש-נובמבר-הוד-מלכותה-נרדמת-ביקורת-סר/ "איש נובמבר" הוד מלכותה נרדמת ביקורת סרט], באתר "תרבות נט"
* [http://www.fisheye.co.il/movies/november_man/ איש נובמבר], באתר עין הדג
* [http://www.106il.co.il/חדש-בקולנוע-איש-נובמבר/ "איש נובמבר"], באתר 106il

==הערות שוליים==

קטגוריה:סרטי 2014
קטגוריה:סרטים מבוססי ספרים
קטגוריה:סרטי מתח אמריקאיים
קטגוריה:סרטי פעולה אמריקאיים
קטגוריה:סרטי ריגול
קטגוריה:קהילת המודיעין האמריקאית בתרבות ובאמנות
קטגוריה:סרטים שצולמו בבלגרד
ברחל בתך הקטנה

יעקב מבקש מלבן את בתו, רחל. צ'ארלס פוסטר, 1897
בְּרָחֵל בִּתְּךָ הַקְּטַנָּה הוא ביטוי עברי ממקור תנ"כי, המורה על אמירת דבר בצורה מפורשת, מפורטת, וללא נתינת מקום לספק.

==מקור הביטוי==
הביטוי שאול מדברי יעקב ללבן הארמי: 
השם "רחל" מספיק לכאורה לצורך הזיהוי, אך הפירוט "בתך", יחד עם "הקטנה", אינו מותיר כל מקום לספק או לאי־הבנה. לכן נעשה הצירוף המשולש שם דבר להתייחסות מפורשת ומפורטת, פירוט מדוקדק שאינו מותיר מקום לספק.

רש"י מפרש את דבריו של יעקב ללבן, "ברחל בתך הקטנה", כך:

מקורו של רש"י במדרש בראשית רבה, נאמר בפרשה ע' פסוק י"ז: 

== שימושים בעברית המודרנית ==
* עורך הדין אלישי בן יצחק מסביר שהביטוי מהווה בעצם את העיקרון של חוזים: "מטבע הלשון ברחל בתך הקטנה<nowiki/>' המופיע בפרשת השבוע 'ויצא', מושאל אל עולם החוזים, ומשמעותו שחוזים ועסקאות ראוי לסכם בדברים ברורים ומפורשים".
*השופטת דפנה ברק-ארז הקדישה פרק שלם בספרה: לקרוא משפטים בתנ"ך לנושא: "איך כותבים חוזה ואיך מפרשים אותו ? ברחל בתך הקטנה<nowiki/>' "<ref>דפנה ברק-ארז, "איך כותבים חוזה ואיך מפרשים אותו? 'ברחל בתך הקטנה' ", בספרה: לקרוא משפטים בתנ"ך: על צדק תנ"כי ומשפט ישראלי, משכל (ידיעות אחרונות), 2019, עמ' 222
</ref>
*"השר ללא תיק, אבנר שאקי, ביקש ב-1989 הבהרה משר החוץ משה ארנס, בנוסח "ברחל בתך הקטנה אם מתקיימים או לא מתקיימים מגעים עם אש"ף".

==קישורים חיצוניים==

*[https://tarbutil.cet.ac.il/paskol/נאסף-תשרי/ ברחל בתך הקטנה], באתר "לקסיקון לתרבות ישראל"
* [https://www.safa-ivrit.org/expressions/rachel.php ברחל בתך הקטנה], באתר מילון השפה העברית
* [https://web.archive.org/web/20140817044237/http://www.bmj.org.il/article/940 ברחל בתך הקטנה], באתר בית מורשה בירושלים
*[https://www.facebook.com/watch/live/?v=207527473953676&ref=watch_permalink ברחל בתך הקטנה] עם ד"ר חן יחזקאלי ורותי היימן, האקדמית גליל מערבי
*משרד המשפטים, "[https://www.justice.gov.il/Units/MishpatIvri/Gilyonot/4.doc ברחל בתך הקטנה]"
==הערות שוליים==

קטגוריה:ניבים וביטויים תנ"כיים
קטגוריה:פרשת ויצא
קריינא דאיגרתא איהו ליהוי פרוונקא

קַרְיָינָא דְּאִיגַּרְתָּא אִיהוּ לֶיהֱוֵי פַּרְוַונְקָא הוא ביטוי ארמי שמשמעו: קורא (כרוז) האיגרת (הצו) – הוא יוציאה לפועל. כלומר, הקורא לפעולה – יבצע אותה בעצמו. בשימוש היומיומי קורא הביטוי לאידאולוגים להיות גם אנשי מעשה.

== מקור הביטוי ==
לפי המתואר בתלמוד הבבלי במסכת סנהדרין, לפני שהרג פינחס את זמרי בן סלוא על שבעל את כזבי בת צור הנכרית, הוא ניהל דיאלוג קצר עם משה:

כלומר: אם כך לימדתיך, אל תדבר, קום ועשה מעשה.

המילה "פרוונקא" הושאלה לארמית מן השפות האיראניות, ומשמעותה המקורית: מנהיג, מורה דרך ההולך בראש, אך בארמית היא קיבלה גם משמעות של "שליח הנושא את האיגרת". ומשמעותו המילולית של הביטוי: הקורא את האיגרת, הוא יהיה המוביל, הצועד בראש והמוציא אל הפועל. או: הקורא את האיגרת, הוא יהיה השליח לשאת אותה אל יעדה.

== שימוש ==
הביטוי נכנס לשפת הדיבור, ובמסכת בבא מציעא () מתואר שכאשר השיא רבי אלעזר ברבי שמעון עצות לשוטר מקוף, ושיפר את הצלחותיו בתפיסת גנבי רכוש, נודע הדבר לממונים מטעם מלכות רומי, שאמרו: "קריינא דאיגרתא איהו ליהוי פרוונקא", ומינו אותו לתפוס גנבים.

==ראו גם==
* נאה דורש נאה מקיים

==הערות שוליים==

קטגוריה:אמרות חז"ל
קטגוריה:מילים וביטויים בארמית
תאוריית האפס

תיאוריית האפס (באנגלית: The Zero Theorem) הוא סרט מדע בדיוני אמריקאי בבימויו של טרי גיליאם משנת 2013.

==תקציר העלילה==
קוון לת' (כריסטוף ואלץ), הוא מתכנת מחשבים אשר חברה בשם מנקום מטילה עליו משימה – לחקור את משמעות הקיום. במהלך עבודתו הוא נתקל ומוטרד בידי דמויות שונות, בהן הממונה עליו, ג'ובי (דייוויד ת'יוליס), "הנהלה" (מאט דיימון) וד"ר שרינק-רום (טילדה סווינטון), מטפלת מתוכנתת שתפקידה להעריך את מצבו הנפשי.

==הפקה==
פט רשין כתב את התסריט לסרט בהשפעת מגילת קהלת, אשר לדבריו מעלה שאלות פילוסופיות באשר למשמעות הקיום. שחקנים שונים תוכננו להיות מלוהקים לסרט, ביניהם גם יואן מקגרגור, עמו נחתם חוזה לשחק בתפקיד הראשי, אך הוא פרש מאוחר יותר מההפקה. צילומי הסרט החלו בשנת 2009, אך הופסקו משום שטרי גיליאם נאלץ לחזור לעבודה על סרטו "מופע הפלאים של ד"ר פרנסוס", בעקבות מותו של השחקן הית' לדג'ר.
הפקת הסרט חודשה בשנת 2012, עם כריסטוף ואלץ, אשר החליף בתפקיד הראשי את בילי בוב ת'ורנתון וארכה כשנה. חלק מהקשיים בהם נתקלה ההפקה, לדברי גיליאם, נבעו משום שתקציבו של הסרט לא היה נמוך או גבוה במיוחד ולכן לא תאם את מסגרות ההפקה אליהם הורגלה תעשיית הסרטים בהוליווד בשנים האחרונות.

==ביקורות==
הסרט, אשר הקרנת הבכורה שלו נערכה בפסטיבל הסרטים של ונציה בשנת 2013, זכה לביקורות מעורבות, באתר ביקורת הסרטים Rotten Tomatoes קיבל הסרט ציון ממוצע של 54%.

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:סרטי מדע בדיוני אמריקאיים
קטגוריה:סרטי 2013
קטגוריה:סרטי טרי גיליאם
קטגוריה:סרטי פולחן
קטגוריה:סרטי מדע בדיוני מ-2013
היכל טוטו חולון

היכל טוטו חולון הוא אולם רב תכליתי הממוקם בחולון. האולם נחנך בחודש מרץ 2015 ומשמש את קבוצת הכדורסל הפועל חולון. האולם ממוקם במתחם פארק פרס שבעיר.

== תיאור ההיכל ==
שטח המבנה בקומפלקס היכל הספורט הוא כ-13,000 מ"ר וההיכל מכיל 5,500 מקומות ישיבה. המושבים באולם בצבע סגול. לאולם יש גם עתודת הרחבה של עוד מאות מקומות ישיבה לצורך גידול עתידי. לצד האולם המרכזי בקומפלקס, הוקם אולם רב תכליתי בשם "האנגר בפארק" בשטח של 1,200 מ"ר שרוצף בפרקט ומשמש כמגרש אימונים בהתעמלות וכאולם אירועים. ההיכל החליף את אולם הפחים כאולמה הביתי של הפועל חולון.

== היסטוריה ==
אירוע הספורט הראשון שאירח האולם במועד פתיחתו היה משחק האולסטאר השנתי (המשחק בין קבוצת כוכבי כדורסל מקומיים לשחקנים זרים) כוכבי ליגת העל בכדורסל בעונת 2015/2014 שהתקיים ב-3 במרץ 2015. במאי 2015 אירח האולם את תחרות ה"גרנד פרי" בהתעמלות אמנותית המתקיימת מדי שנה בחולון ועברה להתקיים בהיכל החדש. משחקה הרשמי הראשון של הפועל חולון באולם נערך בספטמבר 2015 במסגרת גביע וינר, והחל מאוקטובר אותה שנה מארחת הקבוצה את משחקיה הביתיים במסגרת ליגת העל בכדורסל באולם.

בחודש יוני 2016 אירח ההיכל את אליפות אירופה בהתעמלות אמנותית.

בחודש מרץ 2017 התקיים בהיכל אירוע הגמר של אליפות הסייבר הישראלית.

בחודש אוקטובר 2017 אירח האולם את משחקי גביע וינר. גם בספטמבר 2019 אירח את משחקי חצאי הגמר וגמר גביע וינר.

ב-6 בינואר 2018 התקיים באולם טקס הנצחה לשתי דמויות עבר היסטוריות של המועדון הפועל חולון ובמסגרתו הוענקו לשני היציעים המרכזיים בהיכל את הכינויים יציע מיכה שמבן, ע"ש מייסד המועדון ב-1947 (הלך לעולמו ב-7 בינואר 2013) ויציע עופר אשד אחד משחקני הקבוצה הגדולים בעבר (הלך לעולמו ב-23 ביוני 2007).

ב-13 ביולי 2019 שודר מהאולם בשידור חי בערוץ 13, גמר הישרדות VIP עונה 2.

בחודש נובמבר 2019 האולם אירח את אליפות אירופה בהתעמלות אקרובטית, ואת מופע הפרימיירה של להקות המחול הייצוגיות "הורה רעים חולון" - "אחישראלי" (בשיתוף האמנים רוני דלומי, הראל סקעת ועדי כהן).

== גלריה ==
<gallery>
File:PikiWiki Israel 45823 Holon Toto Hall in Peres park.JPG|היכל טוטו חולון, נובמבר 2015
קובץ:Holon Toto Hall 04.jpg|היכל טוטו חולון, פברואר 2015
קובץ:Holon Toto Hall 06.jpg|היכל טוטו חולון, פברואר 2015
קובץ:Hapoel Holon vs Maccabi RishonLezion in Winner Cup new Toto arena.jpg|משחקה הרשמי הראשון של הפועל חולון בהיכל. המשחק נערך במסגרת גביע וינר נגד מכבי ראשון לציון, בספטמבר 2015
</gallery>

== קישורים חיצוניים ==

*[https://totoholon.co.il/ אתר היכל טוטו חולון]
==הערות שוליים==

קטגוריה:אולמות כדורסל בישראל
קטגוריה:הפועל חולון (כדורסל)
קטגוריה:חולון: אצטדיונים ומתקני ספורט
טניה (מחנה ריכוז)

האנדרטה לזכר הנספים במחנה הריכוז טניה
מחנה הריכוז טֶנְיָה (בסרבו-קרואטית: Logor Tenja, בסרבית קירילית: Логор Тења), היה מחנה ריכוז אשר הוקם על ידי שלטון האוסטאשה באזור העיר אוסייק שבמדינה העצמאית של קרואטיה, בסמוך לכפר טניה. המחנה פעל מאפריל 1941 ועד שלהי אוגוסט 1942.

באפריל 1941 נכבשה ממלכת יוגוסלביה על ידי גרמניה הנאצית ובהמשך, כוננה מדינת קרואטיה העצמאית בשלטון ממשלת הבובות של האוסטאשה. מייד הוחל ברדיפות יהודים. מחנה טניה הוקם במסגרת עבודות כפייה של יהודי אוסייק ובמימונם הכפוי. בשיא פעולתו נכלאו בו כ-3,000 עצורים וממנו גורשו אל מחנות ההשמדה.

בחורף 1941 גורשו כ-3,000 מיהודי אוסייק למחנות הריכוז ומאות מהם נכלאו בתנאים קשים במחנה טניה. 350 יהודי וִירוֹבִיטִיצָה וכן מקצת מיהודי זאגרב נכלאו בטניה בטרם גירושם למחנות ההשמדה דכאו ואושוויץ. בקיץ 1942 נעצרו 585 יהודי זמון ומרביתם הובלו לטניה. בהמשך גורשו ליאסנובאץ וסטארה גרדישקה. בשלהי אוגוסט 1942 נסגר המחנה.

==הערות שוליים==

קטגוריה:שואת יהודי קרואטיה
קטגוריה:קרואטיה: היסטוריה
קטגוריה:מחנות ריכוז של האוסטאשה
סלים אל-נור

סלים אל-נור בצעירותו, בגדאד, 1943
מנוחה נכונה כפר סבא]]
סלים אל-נוּר (בשמו העברי: שלמה זיו-לי; 4 בנובמבר 1920 – 9 בספטמבר 2014) היה מלחין, מעבד ונגן עוד במוזיקה הערבית בישראל.

==קורות חיים==
אל-נור נולד ב-1920 בבגדאד בירת עיראק המנדטורית. הוא גילה כישרון מוזיקלי בגיל מוקדם, וחיבר שירים שהושרו על ידי זמרים וזמרות בולטים בעיראק, בהם הזמרת היהודייה סלימה מוראד והזמרת המצרייה רג'א עבדו. הוריו לא רצו שיעסוק במוזיקה והוא נשלח ללמוד הנדסה באיסטנבול. כשחזר לבגדאד היה שותף במועדון לילה עם אחיו ועם האחים סאלח ודאוד אל-כוויתי. בשנת 1950 עלה לישראל, התיישב עם משפחתו בתל אביב והתחיל לעבוד כמהנדס בחברת מקורות. אל-נור הלחין מספר יצירות ושירים לתזמורת קול ישראל בערבית והעמיד תלמידים רבים בנגינת עוד.
לדברי המוזיקולוג שלמה ישראלי,

בסוף שנות ה-90 יצא דיסק ראשון ובו יצירות שהלחין בעיראק ואחרות שכתב בישראל בשביל תזמורת קול ישראל בערבית בניצוח זוזו מוסא (הוצאת Zuta). ב-2011 יצא אלבום נוסף, "אל-נור", ובו יצירות חדשות שלו.

סלים אל-נור נפטר ב-2014, בגיל 94, ונקבר בבית העלמין האזרחי מנוחה נכונה בכפר סבא.
בתו ליאורה זיו-לי היא פסנתרנית ומורה לפסנתר.

==דיסקוגרפיה==

<div class="mw-content-ltr">
* Salim Al’nur; produced by Ze’ev Schlick and Amir Fishbein; performed by the composer, oud; the IBA Arabic Orchestra; Elias Shasha, voice; and other musicians, Hanniel: ZuTa Music, 2000. (Original classical Arabic music composed and performed between 1938 an 1983)
</div>

==קישורים חיצוניים==
* 
* 
* 
* [https://web.archive.org/web/20140914223702/http://www.oud.eclipse.co.uk/nur.html סלים אל נור] באתר המוקדש לעוד 

מוזיקה:
* , פסטיבל העוד תל אביב, מוזיאון תל אביב לאמנות, 15 בנובמבר 2005 (מחווה לסלים אל נור ליום הולדתו ה-85)
* 

==הערות שוליים==

קטגוריה:מלחינים ישראלים
קטגוריה:מלחינים יהודים עיראקים
קטגוריה:מוזיקאים יהודים עיראקים
קטגוריה:מוזיקאים ישראלים
קטגוריה:מעבדים מוזיקליים ישראלים
קטגוריה:נגני עוד
קטגוריה:נגנים יהודים עיראקים
קטגוריה:נגנים ישראלים
קטגוריה:ישראלים ילידי עיראק
קטגוריה:עולים בשנות ה-1950
קטגוריה:חברי תזמורת קול ישראל בערבית
קטגוריה:אישים הקבורים בבית הקברות מנוחה נכונה כפר סבא
קטגוריה:ישראלים שנולדו ב-1920
קטגוריה:ישראלים שנפטרו ב-2014
סמסונג גלקסי נוט 4

סמסונג גלקסי נוט 4 (באנגלית: Samsung Galaxy Note 4) הוא טלפון חכם מבוסס מסך מגע מתוצרת סמסונג, ופאבלט הדגל הרביעי שלה. למכשיר מסך 5.7 אינץ' ברזולוציית Quad-HD, מעבד סנאפדרגון 805 מרובע ליבות תוצרת קוואלקום או Exynos 5433 מתומן ליבות תוצרת סמסונג (שבהמשך שמו שונה לאקסינוס 7) לבחירה, מצלמת 16 מגה-פיקסל, חיישן טביעות אצבע, וסוללת ליתיום-יון 3,220 מיליאמפר. הנוט 4 הוכרז בתערוכת IFA 2014 בספטמבר 2014 והושק בהמשך השנה.
בישראל המכשיר הושק ב-27 באוקטובר 2014.

== תכונות ==
=== תוכנה ===
המכשיר מגיע עם אנדרואיד 4.4.4 עם הממשק העילי של סמסונג, Touchwiz בגרסה החדשה, ותומך בעט הסטיילוס S-Pen. כמו מכשיר ה-Note 3, הוא תומך במחוות אוויר וחיישנים. המכשיר מגיע עם העוזרת הווירטואלית S-Voice וכן Google Now, כשלחיצה כפולה על מקש הבית תפעיל את S-Voice ולחיצה ארוכה תפעיל את Google Now.

=== מפרט טכני ===
המכשיר בעל מסך 5.7 אינץ' ברזולוציה Quad HD 1440X2560, עם מסך Gorilla Glass 4 בדומה ל-Galaxy Alpha, מצלמת המכשיר היא מצלמת 16 מגה-פיקסל עם צילום וידאו 4K ומייצב תמונה משופר יותר מאי פעם+פלאש LED. המצלמה הקדמית ברזולוציה גבוהה יחסית של 3.7 מגה פיקסל עם הגדלת הזווית במצלמה מ-77° ל-90° ואפשרות ל-"סלפי פנורמי" ב-120°. המכשיר כולל חיישן טביעות אצבע, חיישני דופק, קרינת שמש, לחץ, חמצן, לחץ דם ועוד, וכן חיישן Air Gestures. למכשיר 3G Ram ומעבד מרובע ליבה סנאפדרגון 805 במהירות 2.7 GHz של Qwalcom או מעבד סמסונג אקסינוס 5433 מתומן ליבות עם ארבע ליבות 1.9 ג'יגה הרץ וארבע ליבות במהירות 1.3 ג'יגה הרץ שרץ על אנדרואיד 4.4.4. למכשיר אחסון פנימי 32 ג'יגה, וניתן להרחבה לעד 128GB נוספים באמצעות כרטיס Micro-SD. המכשיר מגיע עם העט המיוחד המותאם למכשיר S-Pen . למכשיר סוללת 3,220 מיליאמפר ומידותיו: גובה 153.5 מ"מ רוחב 78.6 מ"מ ועוביו 8.5 מ"מ. המכשיר יושק בצבעים שחור, לבן, ורוד וזהב.
.

== ראו גם ==
* סמסונג גלקסי
* Samsung Galaxy Note 3
*Samsung Galaxy Note Edge

==קישורים חיצוניים==

* 

== הערות שוליים ==

Note 4
קטגוריה:מכשירים שהושקו ב-2014
קטגוריה:פאבלטים
הדי ביננפלד

מעל, המאמן זיגו ורטהיימר עם השחייניות, משמאל: [[יהודית דויטש-הספל, הדי ביננפלד, פריצי לוי ולוסי גולדנר]]
הרטה "הדי" ביננפלד-ורטהיימר (בגרמנית: Hertha "Hedy" Bienenfeld-Wertheimer; 17 באוקטובר 1907–1976) הייתה שחיינית יהודייה-אוסטרית. בעלת מדליית ארד מאליפות אירופה בשחייה במשחה ל-200 מטר חזה ובעלת 6 מדליות, מהן 5 מדליות זהב ומדליית כסף אחת משתי המכביות הראשונות.

ביננפלד ופריצי לוי, יריבתה בתחרויות וחברתה, זכו בשתי המדליות היחידות שאוסטריה זכתה בהן באליפות אירופה בשחייה עד לשנות ה-2000.

== ביוגרפיה ==
ביננפלד התאמנה בקבוצת הכח וינה בהדרכת זיגי ורטהיימר (Zsigo Wertheimer; 1897–1965).

===1924===
בשנת 1924 זכתה ביננפלד בתחרות השנתית חוצה וינה (Quer durch Wien), שחייה במים פתוחים למרחק של 5 מייל בדנובה, לעיניהם של 500,000 צופים. 

===1925===
שנה לאחר מכן, היא סיימה שנייה אחרי פריצי לוי חברתה לקבוצה ומאז היא הפכה לדוגמנית בגדי ים פופולרית עבור מגזינים אוסטריים.

===1927===
====מדליית ארד באלופת אירופה====
באליפות אירופה בשחייה הראשונה לנשים שנערכה בבולוניה, איטליה, בשנת 1927 זכתה ביננפלד במדליית ארד במשחה ל-200 מטר חזה בתוצאה של 3:27.0 דקות, אחרי הילדה שרדר (3:20.4 דקות) ושרלוט מואה (3:25.2 דקות) שתיהן מגרמניה.

===1928===
באולימפיאדת אמסטרדם (1928) סיימה ביננפלד במקום 13 במשחה ל-200 מטר חזה.

===1930===
בשנת 1930 נישאה ביננפלד למאמנה זיגו ורטהיימר.

===1931===
באליפות אוסטריה שנערכה בלינץ בשנת 1931 זכתה ב-2 מדליות זהב, במשחה ל-200 מטר חזה ובמשחה שליחות 3x100 מטר מעורב. 

===1932===
במכביה הראשונה שנערכה בשנת 1932 זכתה ביננפלד ב-4 מדליות, 3 זהב ו-1 כסף. מדליות זהב, במשחה ל-200 מטר חזה בתוצאה של 3:24.8 דקות, במשחה ל-100 מטר גב בתוצאה של 1:34.8 דקות ובמשחה שליחות 4x100 מטר חופשי. מדליית כסף, במשחה ל-100 מטר חופשי בתוצאה של 1:27.8 דקות, אחרי פריצי לוי (1:17.4 דקות). 

===1935===
במכביה השנייה שנערכה בשנת 1935 היא זכתה בשתי מדליות זהב, במשחה ל-200 מטר חזה בתוצאה של 3:18 דקות ובמשחה שליחות 4x100 מטר חופשי בתוצאה של 5:34.6 דקות.

עקב היותם יהודים, נאלצו בני הזוג ורטהיימר לברוח לפני מלחמת העולם השנייה מאימת הנאצים. הם ברחו ללונדון ומשם לארצות הברית. באמריקה הם התגוררו בניו יורק ועבדו כמדריכי שחייה. לאחר מכן ניהלו עסק נדל"ן מצליח בפלורידה. לאחר מותו של בעלה, היא חזרה להתגורר בווינה, שם היא סייעה מבחינה כלכלית ורגשית לחברתה משכבר הימים, פריצי לוי, שנאבקה בסרטן השד. 

לזוג לא היו ילדים. היא נפטרה בשנת 1976.

== קישורים חיצוניים ==

* [https://web.archive.org/web/20160303230024/http://www.kino.com/press/Watermarks_press/watermarks-pbk.pdf Watermarks], Pressbook of a documentary by Kino International 
* [http://cupola.gettysburg.edu/cgi/viewcontent.cgi?article=1019&context=histfac Hakoah Vienna and the International Nature of Interwar Austrian Sports] William bowman 
* [http://sports123.com/.search?query=Hilde+Schrader&results_page=searchresults.html&use_boss= הדי ביננפלד] , באתר Sports123 
* 
* 

== הערות שוליים ==

קטגוריה:ספורטאי הכח וינה
קטגוריה:שחייניות יהודיות
קטגוריה:שחייני מים פתוחים אוסטרים
קטגוריה:אלופות המכביה: שחייניות
קטגוריה:משתתפים יהודים באולימפיאדת אמסטרדם (1928)
קטגוריה:שחייניות באולימפיאדת אמסטרדם (1928)
קטגוריה:פליטות רדיפות הנאצים
קטגוריה:שחייניות חופשי אוסטריות
קטגוריה:שחייניות חזה אוסטריות
קטגוריה:שחייניות גב אוסטריות
קטגוריה:אוסטרים שנולדו ב-1907
קטגוריה:נפטרות ב-1976
שמעון בן הרוש

שמעון בן הרוש הוא קצין משטרה בדימוס בדרגת תת-ניצב. בתפקידו האחרון כיהן כסגן מפקד מחוז מרכז.

== חייו ==
בן הרוש שירת במגוון תפקידי פיקוד במשטרת ישראל. בתחילת שנות ה-90, שירת כראש לשכת סיור ומבצעים (רסל"מ) במרחב הנגב. בהמשך שירת כסגן מפקד מרחב הנגב. ב-2004 מונה למפקד מרחב שמשון, מרחב שהיה אחראי לישובי מועצה אזורית חוף עזה ולמעברים בין ישראל לרצועת עזה, הוא מילא תפקיד זה במהלך ההכנות וביצוע תוכנית ההתנתקות ועד לפירוק המרחב בסיומה. לאחר לימודים במכללה לביטחון לאומי מונה למפקד קורס פיקוד ומטה של המשטרה. ב-2009 מונה למפקד מרחב השפלה בדרגת תת-ניצב. ב-2013 מונה לסגן מפקד מחוז מרכז.

במהלך 2014 הורחק למשך שבועיים מהמחוז ונשלח למעצר בית בעקבות חקירה שנפתחה נגדו בחשד להטרדה מינית וביצוע מעשה מגונה בשוטרת-חיילת שהייתה כפופה לו. לאחר חקירת מח"ש הוחלט להגיש נגדו כתב אישום אך לאחר מכן הוחלט כי יועמד לדין משמעתי. בסופו של דבר הוא פוטר מהשרות

==קישורים חיצוניים==
* 

==הערות שוליים==

קטגוריה:תתי-ניצבים במשטרת ישראל
קטגוריה:ישראלים שנולדו במאה ה-20
אייל ברקן

אייל ברקן (נולד ב-1970 בחיפה) הוא מפיק טראנס ישראלי הידוע בשיתופי הפעולה הרבים שלו עם אמני מוזיקה אלקטרונית מצליחים כמו "אסטריקס", "Yahel" וכמו כן עם אחיו אורן ברקן (גם הוא מפיק טראנס) בשם "Reverse Psychology". בתור דיג'יי ויוצר ברקן זכה להצלחה רבה הן בישראל והן ברחבי העולם - ובייחוד באירופה, שם הורדו למעלה מ-200,000 רינגטונים של לחנים שלו. דיג'יי טיאסטו ההולנדי, אחד מהדיג'יים המוכרים בעולם הפיק את אלבומו החמישי ואף שחרר את האלבום בחברת התקליטים שלו. אייל ברקן היה זה שהגה ויצר את סגנון טראנס הניצחונותהמאפיין מאוד את המוזיקה האלקטרונית בישראל בשנות ה-90 המאוחרות והיה לדיג'יי/מפיק מוזיקה אלקטרונית הישראלי הראשון שמכר למעלה מ-150,000 אלבומים.

== היסטוריה ==
בשנת 1998 הוציא את אלבומו הראשון "Good Morning Israel". אלבום זה יצא תחת לייבל אישי שלו בשם “Eyal Barkan Records”. אלבום זה הפך לאלבום זהב הראשון בתחום הטראנס בישראל ומכר יותר מ-20,000 עותקים רשמיים. אלבום זה מכר בעולם יותר מ-100,000 עותקים והטראק המפורסם שבו היה "Good Morning Israel”.

בשנת 1999 הוציא את אלבומו השני "Crazy Summer”. אלבום זה יצא תחת הלייבל של אייל ברקן ושל אחיו בשם “G.M.I Records” (Good Morning Israel). אלבום זה הופק על ידי אייל ברקן ואחיו אורן ברקן בשם “Reverse Psychology”.

בשנת 2000 הוציא את אלבומו השלישי "Mr. Club Trance”. גם אלבום זה יצא תחת הלייבל "G.M.I Records” וגם תחת הלייבל "הד ארצי". מאלבום זה יצאו שני סינגלים שזכו להצלחה רבה בישראל וברחבי העולם - "Mr. Club Trance ו-Voyage (המוכר בישראל בשם "Viagra") אשר הופקו במשותף עם המפיק הישראלי Yahel.

בשנת 2002 הוציא את אלבומו הרביעי “On-Line”. גם אלבום זה יצא תחת הלייבל "G.M.I Records” וגם תחת הלייבל "הד ארצי".

בשנת 2003 הוציא את אלבומו החמישי "V.I.P”. אלבום זה יצא תחת הלייבל של טיאסטו "Black Hole”. זו הייתה הפעם הראשונה שאומן ישראלי מוציא אלבום תחת הלייבל של טיאסטו.

==דיסקוגרפיה==
=== אלבומי אולפן ===
<div class="mw-content-ltr">
# Good Morning Israel (1998), Eyal Barkan Music
# Crazy Summer (1999), Hed Arzi Music
# Mr. Club Trance (2000), Eyal Barkan Records/Hed Arzi Music
# On-Line (2002), Hed Arzi Music
# V.I.P. (2003), Black Hole/In Trance We Trust
</div>

===סינגלים===
<div class="mw-content-ltr">
# "Crazy Summer" (radio edit) (1999), Eyal Barkan Records/Good Morning Israel/Hed Arzi Music
# "Viagra" (radio edit) (2000), Eyal Barkan Records/Good Morning Israel
# "Voyage" (2000), In Trance We Trust - Yahel & Eyal Barkan
# "Revolution" (2002), In Trance We Trust - Eyal Barkan & A-Force
# Album Sampler (2003), In Trance We Trust
</div>

== קישורים חיצוניים ==
* 
* 

==הערות שוליים==

קטגוריה:תקליטנים ישראלים
קטגוריה:אמני מוזיקה אלקטרונית
קטגוריה:מפיקים מוזיקליים ישראלים
קטגוריה:יוצרי מוזיקת טראנס
קטגוריה:ישראלים שנולדו ב-1970
יעקב ברמן (קצין משטרה)

יעקב ברמן (נולד ב-1974) הוא קצין במשטרת ישראל בדרגת תת-ניצב המכהן כמפקד מג"ב ירושלים. ברמן עוטר בעיטור העוז של צה"ל ובעיטור האומץ של משטרת ישראל על פועלו ביחידת המסתערבים של משמר הגבול.

== חייו ==
ברמן נולד בברית המועצות, גדל ולמד במוסקבה. עלה עם משפחתו בגיל 16, ב-1991 לישראל. התגייס בשנת 1993 לצה"ל, עבר טירונות כלל צה"לית משולבת עם אולפן עברית בכרמיאל.

גויס למשמר הגבול, עבר טירונות נוספת ולאחר מכן צלח גיבוש ליחידת המסתערבים של משמר הגבול (ימ"ס איו"ש). סיים קורס לוחמים ושירת כלוחם ביחידה. במהלך שירות הקבע יצא לקורס מ"כים ובהמשך לקורס קצינים אותו סיים ב-1998.

שירת בתפקידי פיקוד ביחידות מיוחדות בהם מפקד פלגה בימ"ס איו"ש. במהלך שירותו השתתף בפעולות רבות לסיכול טרור, בהן חיסולו של מחבל הג'יהאד האיסלאמי, מאזן בדוי סלאמה, חיסולו של זיאד דעאס, מחבל מהזרוע הצבאית של הפת"ח ומהדי טמבוז, מפקד התנזים של טולכרם יחד עם 4 מחבלים נוספים. ב-2004 פיקד על כוח לוחמים מימ"ס איו"ש שיצא ללכוד במרכז ג'נין את כמאל עבדאללה טובסי, מגייס המחבלת המתאבדת מהפיגוע בקניון בעפולה בו נרצחו שלושה ישראלים. במהלך הפעולה טובסי נהרג וברמן נפצע בחילופי הירי שהתנהלו בטווח קרוב. על פועלו במבצעים הרבים עוטר בעיטור האומץ של משטרת ישראל וב-2005 עוטר בעיטור העוז של צה"ל והיה בכך לראשון המעוטרים בעיטור זה מאז מלחמת לבנון הראשונה.

בהמשך שירותו מונה למפקד ימ"ס ירושלים, ולמפקד ימ"ס איו"ש.

ב-2013 עבר למשטרה הכחולה ומונה לסגן מפקד תחנת רחובות. בנובמבר אותה שנה מונה למפקד התחנה. ב-2017 מונה לסגן מפקד מרחב שפלה. ב-2020 מונה למפקד יחידת אתג"ר. הוא הודח מתפקידו זה לאחר שמונה חודשים בטענה שאינו מתאים לאקלים הארגוני של היחידה ובשל יחסו לפקודיו, אך בהחלטת המפכ"ל קובי שבתאי קודם לתפקיד של מפקד מרחב חוף במשמר הגבול.<ref></ref>

בספטמבר 2022 מונה למפקד מג"ב ירושלים והועלה לדרגת תת-ניצב.

ברמן נשוי ואב לחמישה.

מתגורר בקיבוץ חולדה. 
==קישורים חיצוניים==
* 
* 
* 
* 
* יוסי יהושוע וראובן וייס, , ידיעות אחרונות, 8 באפריל 2005, מובא באתר הגבורה.

==הערות שוליים==

קטגוריה:מעוטרי עיטור העוז
קטגוריה:תתי-ניצבים במשטרת ישראל
קטגוריה:שוטרים שעוטרו בעיטור האומץ
קטגוריה:שוטרי משמר הגבול
קטגוריה:ישראלים ילידי ברית המועצות
קטגוריה:עולים בשנות ה-1990
קטגוריה:ישראלים שנולדו ב-1974
קטגוריה:חולדה (קיבוץ): אישים
אמריקה (להקה)

אמריקה (אנגלית: America) היא להקת פולק רוק אמריקנית, אשר הוקמה בלונדון בשנת 1970 על ידי ג'רי בקלי, דיואי באנל ודן פיק, עוד כשהיו בשנות העשרה המאוחרות שלהם.

== פעילות ==
הלהקה הוקמה בלונדון על ידי שלושת מייסדיה שהיו בנים לאנשי חיל האוויר של ארצות הברית בעת שהוצבו בבריטניה. הלהקה הצליחה במהירות, וכבר ב־25 במרץ 1972 הגיע הלהיט הראשון שלהם "A Horse with No Name" (סוס ללא שם) לראש מצעד הפזמונים בילבורד הוט 100 ועמד שלושה שבועות בראשו. בשנת 1973 זכו בפרס גראמי בקטגוריית "תגלית השנה".

הצלחתם נמשכה לאורך כל שנות השבעים ועוד כמה מהשירים הידועים ביותר שלהם הם: "Sister Golden Hair" ("אחות זהובת שיער", אשר גם הגיע למקום הראשון במצעד), "Ventura Highway" ,"Tin Man" ,"Daisy Jane" וְ־"Lonely People" (אנשים בודדים).

ג'ורג' מרטין הפיק שבעה מן האלבומים שלהם, וכמעט כל אלבומיהם הגיעו למעמד של זהב או פלטינה.

דן פיק עזב את הלהקה 1977 כדי לפתוח קריירת סולו, אבל בקלי ובאנל חזרו לראש מצעדי הפזמונים כצמד עם השיר "You Can Do Magic" בשנת 1982. לאורך השנים הם המשיכו להופיע וליצור כצמד, ובלווי נגנים אורחים הקליטו עוד כמה וכמה אלבומים שהצליחו פחות. עם זאת, הם המשיכו להופיע הרבה ושמרו על קהל מעריצים. ב-2007 הוציאו אלבום משמעותי נוסף בשם "Here and Now" שזכה לתשומת לב תקשורתית. ב-2009 יצא אלבום ההופעה " Live in Wildwood Springs".

ב-2014 הייתה הלהקה אמורה להופיע לראשונה בישראל, באמפיפארק רעננה, אך עקב מבצע צוק איתן התבטלה ההופעה. ארבע שנים אחר כך הופיע ההרכב לראשונה בישראל, ב-9 באוקטובר 2018, באמפי קיסריה.

==דיסקוגרפיה==
* America - 1971
* Homecoming - 1972
* Hat Trick - 1973
* Holiday - 1974
* Hearts - 1975
* History: America's Greatest Hits - 1975, אוסף
* Hideaway - 1976
* Harbor - 1977
* America Live - 1977, הופעה חיה
* Silent Letter - 1979
* Alibi - 1980
* View from the Ground - 1982
* Your Move - 1983
* Perspective - 1984
* In Concert - 1985, הופעה חיה
* Encore: More Greatest Hits - 1991, אוסף
* Hourglass - 1994
* In Concert - 1995, הופעה חיה
* Horse with No Name - 1995, הופעה חיה
* Human Nature - 1998
* Highway - 2000, אוסף
* The Complete Greatest Hits - 2001, אוסף
* Holiday Harmony - 2002
* The Grand Cayman Concert - 2002, הופעה חיה
* Here & Now - 2007
* Live In Concert: Wildwood Springs - 2008, הופעה חיה
* Hits: 40th Anniversary Edition - 2011
* Back Pages - 2011

== קישורים חיצוניים ==

* 

==הערות שוליים==

קטגוריה:להקות זוכות פרס גראמי
קטגוריה:להקות רוק אמריקאיות
קטגוריה:הרכבים ולהקות שהונצחו בשדרת הכוכבים של הוליווד
קטגוריה:להקות פולק רוק
קטגוריה:שלישיות מוזיקליות
קטגוריה:אמני וורנר רקורדס
קטגוריה:להקות שהוקמו בשנת 1970
כל החיות ידעו

כל החיות ידעו הוא אלבום האולפן הרביעי של הזמרת-יוצרת הישראלית נינט טייב. האלבום יצא לאור ב-3 במאי 2013, על ידי חברת התקליטים הליקון.

== רקע והפקה==
האלבום הופק על ידי יוסי מזרחי ועידן רבינוביץ', חברי להקת הקולקטיב, וכולל 12 שירים.
כלל השירים באלבום הולחנו על ידי טייב ורוב הטקסטים נכתבו על-ידה, מלבד השירים "ארבע המיתות" ו"עושק", שאת מילותיהם כתב המשורר דורי מנור.

באלבום מנגנים חברי להקת הקולקטיב יוסי מזרחי ועידן רבינוביץ', הצ'לנית מאיה בלזיצמן, דניאל אנגליסטר, שי ברנדר וטייב עצמה.
בשיר "ארבע המיתות" שרה עם טייב הזמרת רונה קינן, ובשיר "והדרת" מתארח הזמר רביד כחלני.

הסינגל הראשון מהאלבום, 'כל הלבד', יצא לאור ב-17 בדצמבר 2012. ב-21 בינואר 2013 יצא לאור הסינגל השני מהאלבום, 'פרויקט הספר הכחול'. השיר עורר סקרנות רבה בציבור עקב האפשרות כי בפזמון טייב רומזת לסכסוך אפשרי בינה לבין אביב גפן, שהפיק את אלבומה הראשון "יחפה".
לאחר צאת האלבום יצאו לאור שני סינגלים נוספים, "גרזן" ו"עושק".

שמו של האלבום, "כל החיות ידעו", נגזר מתוך מילות השיר הפותח אותו- "17 שניות".

== ביקורות ==
לאחר צאתו, זכה האלבום לביקורות מעורבות. רוב מבקרי המוזיקה שיבחו את האלבום. יוסי חרסונסקי חלק שבחים וכתב בביקורתו "נינט טייב היא הרוקרית הישראלית הכי גדולה שצמחה במקומותינו. אתם יודעים מה: גם בזירת הרוק העולמית נדיר לפגוש זמרת רוק באיכויות שלה".
נדב מנוחין החמיא לאלבום באומרו "אלבום מקורי, מגוון, מושקע ופשוט טוב מאוד. הכי טוב שלה עד כה.".
לעומתם, מבקר המוזיקה גל אוחובסקי היה מסויג יותר. הוא אמנם שיבח את יכולותיה הווקאליות של טייב וכותב "נינט היא זמרת מצוינת. ובאלבום הזה, יותר מבכל אחד מקודמיו, היא חוזרת להיות בראש ובראשונה ווקאליסטית עם קול חזק וחם שכיף לשמוע", אך בד בבד מבקר את שירי האלבום באומרו "שירים טובים, אבל אין בהם אמת פשוטה על הרגשות שלה. הטקסטים אינם מספקים הצצה אמיתית לעולמה הפנימי".
ביקורת מסויגת נוספת כתב בן שלו לעיתון הארץ: "לא האלבום המצוין שאוהדיה של נינט קיוו לראות אותה מוציאה לפני גיל 30, אבל זה אלבום די טוב".

==רשימת רצועות==

==קישורים חיצוניים==

* 
* 
* 
* יוסי חרסונסקי, [https://web.archive.org/web/20140911004026/http://www.yosmusic.com/article.asp?id=11403&xyz=100 ביקורת: נינט טייב - כל החיות ידעו], באתר yosmusic, מאי 2013

קטגוריה:אלבומי 2013
קטגוריה:אלבומי נינט טייב
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי חברת הליקון